पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से सुरक्षा का पहला डाेज पाने के लिए 18+ आबादी का इंतजार फिलहाल खत्म होता नहीं दिख रहा है। जिले में उपलब्ध वैक्सीन के डोज से शनिवार को 1 हजार से ज्यादा 45+ लोगों का वैक्सीनेशन किया गया। रविवार को मानस भवन स्थित जिला अस्पताल के सेंटर पर ही वैक्सीनेशन होगा। इसमें 500 से 600 डोज उपलब्ध रहने की संभावना है। इसके बाद वैक्सीन की नई खेप आने का इंतजार रहेगा। अगर नई आवक न हुई तो सोमवार को संभवत: टीकाकरण न हो पाए। स्वास्थ्य विभाग के अधिकारियों का कहना है कि वैक्सीनेशन के लिए लोगों में तेजी से समझ बढ़ रही है।
वहीं 18+ लोगों के लिए टीकाकरण कब शुरू होगा, यह शनिवार को भी तय नहीं हो पाया। जिला टीकाकरण अधिकारी डॉ. एडी विंचुरकर ने बताया कि अभी हम बचे हुए डोज का ज्यादा से ज्यादा इस्तेमाल करने की कोशिश कर रहे हैं। शनिवार को मानस भवन सहित 6 जगहों पर टीकाकरण किया गया। इसमें एक हजार से ज्यादा लोगों को डोज दिया गया। अब रविवार को सिर्फ मानस भवन में ही टीकाकरण होगा। इसमें बचे हुए डोज इस्तेमाल किए जाएंगे। उन्होंने बताया कि 18+ का टीकाकरण कब शुरू हो पाएगा, इसे लेकर अभी कुछ नहीं कहा जा सकता है। अभी हमारे पास कोई प्लान नहीं आया है।
वैक्सीन की सुस्त आवक से चार माह में 1.24 लाख का टीकाकरण
कोविड 19 टीकाकरण को चार माह हो चुके हैं। इस दौरान 1.24 लाख लोगों का ही टीकाकरण हो पाया है। यह जिले की कुल आबादी का 10 फीसदी भी नहीं है। जबकि हार्ड कम्युनिटी के लिए कम से कम 70 फीसदी लोगों का टीकाकरण होना चाहिए। इस लिहाज से अभी कम से कम 5 लाख लोगों का टीकाकरण अभी और होना है। मौजूदा रफ्तार से यह लक्ष्य हासिल करने में दो साल से ज्यादा का समय लग सकता है। अब नई खेप आने का इंतजार है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn